Na temelju članka 21. Odluke o izvršavanju Proračuna Općine Kloštar Podravski za 2025. godinu („Službeni glasnik Koprivničko-križevačke županije“ broj 28/24) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 35. sjednici održanoj 18. veljače 2025. godine, donijelo je

**O D L U K U**

**o davanju suglasnosti trgovačkom društvu KOMUNALNO KP d.o.o. za kratkoročno zaduživanje kod BKS Bank AG, glavna podružnica Hrvatska**

**Članak 1.**

Općina Kloštar Podravski daje suglasnost trgovačkom društvu KOMUNALNO KP d.o.o., Trg svete Obitelji 2, Kloštar Podravski, OIB: 22839285286, za kratkoročno zaduživanje (kratkoročni kredit) kod BKS Bank AG, glavna podružnica Hrvatska, Rijeka, Mljekarski trg 3, na iznos od 50.000,00 eura za sredstva za podmirenje tekućih troškova pod sljedećim uvjetima:

- rok vraćanja zajma: do 01.12.2025. godine,

- kamatna stopa: 3% + 6m EURIBOR,

- naknada za obradu: 1%, jednokratno,

- instrument osiguranja plaćanja: mjenica i zadužnica na 50.000,00 EUR trgovačkog društva

KOMUNALNO KP d.o.o. te mjenica i zadužnica na 50.000,00 EUR sudužnika Općine Kloštar Podravski.

**Članak 2.**

Ugovor s bankom potpisat će se nakon dobivanja suglasnosti Općinskog vijeća Općine Kloštar Podravski.

**Članak 3.**

Ova Odluka objavit će se na službenim stranicama Općine Kloštar Podravski.

OPĆINSKO VIJEĆE

OPĆINE KLOŠTAR PODRAVSKI

KLASA

URBROJ: 2137-16-01/01-25-01

Kloštar Podravski, 18. veljače 2025.

PREDSJEDNICA:

Marija Šimunko